અમદાવાદ: આજના ઉમેદવારી પત્ર પરત ખેંચવાના છેલ્લા દિવસે સાંજ સુધીમાં ભાજપના ૯૪ ઉમેદવાર બિનહરીફ જાહેર થયા છે. બે તબક્કામાં યોજાનારી સ્થાનિક સ્વરાજયની સંસ્થાની ચૂંટણીમાં ભાજપના બિનહરીફ સંખ્યા હજુ વધવાની શકયતા છે. સુરત મનપાના વોર્ડ નંબર બેના ઉમેદવાર ઉર્વશીબહેન માળી, વડોદરા મનપાના વોર્ડ નંબર બારના ઉમેદવાર ભરત ડાંગર, ડાંગ જિલ્લા પંચાયતની ટાંકલીપાડા બેઠકના ઉમેદવાર સુરેશ ચૌધરી, પંચમહાલ જિલ્લા પંચાયતની આંગખિયા બેઠકના ઉમેદવાર સમરસિંહ પટેલ, દાહોદ જિલ્લા પંચાયતની સેવનિયા બેઠકના ઉમેદવાર ઉષાબહેન પટેલ, રૂવાબારી બેઠકના ઉમેદવાર સરદારસિંહ પૂંજારા, ગુણા બેઠકના ઉમેદવાર મનુભાઈ વણકર અને ગાંધીનગર જિલ્લા પંચાયતની રાંધેજા બેઠકના ઉમેદવાર સુશિલાબહેન વાઘેલાને ચૂંટણી પંચે બિનહરિફ જાહેર કર્યા છે.